 Gẹgẹ bi wọn ṣe sọ, gbígba Seriko Fulani padà wá sí inú ìlú náà kò yàtọ sí pé ènìyàn fẹ fọwọ ara rẹ gba ẹmi ara rẹ ni. Wọn fikun pé yóò san kí àwọn kú, jú kí wọn gbà á padà lọ. Gbogbo ìlú yóò ya pa ara wọn ju kí a fi ààyè gba Seriki pada lọ, ó sì sàn kí a fi ẹmí wa lélẹ, ju kí àwa àti ìràn wa tún dúró sí abẹ Seriki Fulani Igangan  Olùdásílẹ Igangan Development Advocate, IDA, Oladiran Oladokun lo sọ bẹẹ fún àwọn oníròyìn lónìí. Ilorin Conjoined Twins: Àwọn òbí ìbejì tó lẹpọ ní ọkàn àwọn bàjẹ láti rí ibèjì wọn tó Oladokun ń fèsì sí ọrọ tí Seriki Fulani sọ fáwọn oníròyìn lọjọbọ pé, ó wú òun láti pada sí ìlú Igangan tí wọn bá fún òun ni ànfàní míràn. Saliu, tí àwọn ẹbi rẹ ń ṣe àtìpó nílùú Ilorin lọwọlọwọ lo sọ di mímọ lọjọbọ. Tí ẹ o bá gbàgbé, ó pé ọjọ mẹjọ lónìí tí Sunday Igboho lọ sí ìlú Igangan, láti láti lé àwọn Fúlàni tó n huwa ibajẹ níbẹ jáde. Oladokun sàlàyé pé, láti ìgbà tí wọn ti lé Seriki Fulani agbègbè náà, ni èémí àláfíà ti wọlú. Sunday Igboho: Fulani kò leè dúró, táa bá lo ohun ta jogún lọdọ àwọn bàbá wa Ó fi kún pé, àwọn olùgbé àdúgbò náà ti n fẹdọ lórí òróǹro báyìí, tí olúkúlùkù sì tí ń pada sí ẹnu iṣẹ oko wọn láì sí ìbẹrù ìjínigbé tàbí fífi ipá báni lòpọ. Olórí IDA sọ pe àwọn ènìyàn ìlú náà ni àwọn kò fẹ àṣẹ ti yóò da omi aláfíà, ti àwọn ń gbadun lọwọlọwọ rú láàrín ìlú náà. Ó wá rọ ilé iṣẹ ààrẹ àti gómínà ìpińlẹ Oyo, Seyi Makinde láti bẹrẹ ìwádìí tó péye lórí ẹsùn ti wọn fi kan Seriki Fulani, ki wọn si di òkodoro inú rẹ mú láti fi ẹnikẹni ti igbá ọrọ náà bá ṣímọ lórí jófin. Ó wù mí kí ń padà sí Igangan, tí wọn bá fún mi láàyè - Seriki Fulani Seriki Fulani nilu Igangna, Saliu Abdulkadir ti sisọ loju rẹ pe ilu Ilorin ni awọn ẹbi oun wa bayii amọ oun sare wa sapa oke ọya fun abẹwo. Seriki, lasiko to n bawọn akọroyin sọrọ nilu Ilorin ni awọn ẹbi oun to wa ni Ilorin ti tẹwọ gba awọn amọ oun setan lati pada maa gbe nilu Igangan ti wọn ba gba oun laaye lẹẹkan si, ti alaafia si jọba pada. Ko si ẹnikẹni to pe mi si ipade kankan titi di akoko yii, ko si ibi ti mo fẹ gbe mọ nilu Igangan, gbogbo ọkọ ati ile mi ni wọn ti jo nina. Sunday Igboho: Fulani kò leè dúró, táa bá lo ohun ta jogún lọdọ àwọn bàbá wa Bi mo se n ba yin sọrọ yii, apa ariwa ni mo wa, amọ awọn ọmọ mi wa nilu Ilorin nitori mo ni ile kan nibẹ ti wọn de si. Seriki wa sisọ loju rẹ pe oun ko sẹ awọn eeyan Igangan rara, nitori awọn janduku ilu naa lo jẹ ọmọ onilu, ti ọwọ ọlọpaa si ti ba wọn, wọn wa lọgba ẹwọn Agodi. Lọwọ lọwọ bayii, asaaju awọn janduku naa, Janbele wa lagọ ọlọpa, eyi si wa lara ohun to n da ọta silẹ laarin awa Fulani atawọn eeyan ilu naa. Ilorin Conjoined Twins: Àwọn òbí ìbejì tó lẹpọ ní ọkàn àwọn bàjẹ láti rí ibèjì wọn tó Lọjọ ti Fatai Aborode ku, awọn janduku yii fi awa atawọn Yoruba sinu igbekun ni, gbogbo wọn ni wọn si ri bi Fatai se n bẹbẹ, to si ni oun setan lati san iyekiye bii owo irapada ẹmi. Amọ awọn apaayan naa ko gba owo abi ẹbẹ rẹ, ti wọn si pa a. Seriki Fulani wa ffi ọwọ sọya pe irẹpọ wa laarin oun ati agboole ti wọn ti bi Aborode, tii se ile Alagbẹdẹ Àwọn ilé mi, ọkọ 12, ọmọ àti ènìyàn méje pẹlú 500m ni mo sọnù ní Igangan - Seriki Fulani Seriki Fulani ní ìlú Igangan níjọba ìbílẹ Ibarapa nípìnlẹ Oyo, Alhaji Salihu Abdulkadir ti fẹsù kan pé ajafẹtọ ọmọ Yorùbá, Sunday Adeyemo, ti gbogbo ènìyàn mọ sí Sunday Igboho, àti àwọn ìsọmọgbé rẹ pa méje nínú àwọn ènìyàn òun lásìkò tí wọn wa síbẹ. Sáájú ni Igboho ti fún àwọn Fulani ni gbèdéke ọjọ méje láti kúrò ninú ìlú Igangan. Lẹyìn ti ọjọ náà pé ni Sunday Igboho lọ ilú náà lọjọ Ẹtì tó kọjá nítori pe ó fi ẹsùn kan wọn pé àwọn ni wọn wà nídìí, ìpàniyan, ìjínigbé àti ìfipá bánilòpọ tó n wáye níbẹ. AbdulKadir sọ pé Fulani méje, àti ǹkan ìní tó tó mílíọnù lọnà ẹẹdẹgbẹta náírà ni òun pàdànú. Awọn ile mi, ọkọ mejila to jẹ temi, awọn ọmọ mi ati alejo meje ni wọn dana sun, ti a ko si ri oku meji ninu wọn, bẹẹ ni wn ji awọn ẹran ọsin mi ko lọ. Sunday Igboho: Fulani kò leè dúró, táa bá lo ohun ta jogún lọdọ àwọn bàbá wa Bákan náà ni ó fi kun pé, òun kò lọwọ nínú gbogbo ẹsùn ti wọn fi kan òun nípa ìjínígbe ni agbègbè náà, pàápàá jùlọ ìpànìyàn ọmọwé gboye Havard tó jẹ ọmọ ìlú náà, ọmọwé Fatai Aborode ti wọn pa ni ìpakúpa. Lásìkò tó n bá àwọn akọròyìn sọrọ nílùú Ilorin, ti ṣe olúùlú ìpińlẹ Kwara lo ti ni irọ pọnbélé ni Sunday Igboho ń pa mọ òun. Ó ní òun àti ẹbí òun tí n gbé ìlú Igangan láti bí àádọta ọdún sẹyìn, ti ko sì sí ẹni tó yẹ òun lọwọ wò. Ó wa ké pe gbogbo àwọn Emir àwọn ìpínlẹ Arewa mọkàndínlogun àti àwọn olóyè, láti dide iranlọwọ fún gbogbo Fulani tó wà ni ilẹ Yoruba. Bákan náà lo fi kún pé, nígbà ti wọn wá fi ẹjọ ọmọ Fulani kan ti wọn ń pe ni Omomogeto sun oun, ẹni ti wọn lo fipa bá ọmọbìnrin kan lò pọ, òun fá à le ọlọpàá lọwọ ni. Sunday Igboho fulani ultimatum: Àwọn ará Kebbi àti Zamfara ló n jínígbé ní Oke Ogun- Serik Lẹyìn ti wọn mu, ti wọn ṣe ìwádìí, tí aje ọrọ náà sì ṣí mọ lórí, mo fi si ìkáwọ àwọn ọlọpàá ni. Bákan náà ni wọn fipa bá ọmọbinrin miraǹ to jẹ ọmọ Igangan lòpọ lọdún tó kọja, debi pé, ọmọbinrin náà kú, kò sí ǹkan ti wọn ṣe sí ẹni tó bá ọmọbinrin náà lòpọ di òní yìí. O wa kesi ijọba lati tanna wadi awọn ẹsun naa, ẹnikẹni to ba si jẹbi ni ko fi imu ko ata ofin. Sunday Igboho: Seriki Fulani àti ẹbí rẹ gba inú igbó dé ìpínlẹ Ogun lásìkò làásìgbò Igangan Ọkan lara awọn ọmọ Seriki Fulani ilu Igangan tawọn janduku ṣe ikọlu si Gaa wọn, ti ṣalaye ohun ti oju wọn ri fun BBC. Arakunrin Umar Salihu Abdulkadir sọ fun BBC, lasiko ifọrọwerọ rẹ pẹlu a, lati nkan bi ago mẹrin ọsan tawọn ti sa kuro ni Igangan, awọn ko duro titi di ago mẹta oru tawọn de ipinlẹ Ogun. O ni pupọ awọn eeyan awọn lawọn ko mọ ibi ti wọn wa, to fi mọ Seriki Fulani to jẹ baba oun. Salihu ni niṣe ni awọn to ṣigun wa ba awọn bẹrẹ si ni yin ibọn, ti wọn si dana sun ile laisi idiwọ kankan. Ninu ọrọ rẹ o ni Sunday Igboho ko lẹbi iṣẹlẹ naa, bi ki ṣe pe awọn ijọba ati ọlọpaa kọ lati pese aabo to peye fawọn. Ijọba ati awọn ọlọpaa tan wa pe ko ni si nkankan sugbọn nigba ti awọn janduku de, nise ni wọn sa lọ. Ọkọ mọkanla, ile ainiye ati aimọye maalu lo ni awọn janduku bajẹ nigba ti wọn kọlu awọn. O ni ẹsun ti wọn fi n kan awọn Fulani yii ko ri bẹẹ nitori bi awọn ajinigbe ṣe n gbe Yoruba, naa ni wọn n ji Fulani naa gbe. Nipa ẹsun pe Seriki lo n gba owo lọwọ awọn ajinigbe o sọ pe irọ nla ni. Gbogbo ọrọ ti wọn n sọ yii, ọna ati da Oduduwa Republic wọn silẹ ni wọn n ba kaakiri. Ọmọ Seriki naa tun ni mọsalasi, aaye ti wọn ti n pese wara maalu ati awọn dukia mii ni awọn janduku naa baje ni Igangan. Inu yara mi ni yanduku ti sa mi lọgbẹ - Aya Seriki Fulani BBC se alabapade iyawo akọkọ Seriki Fulani, arabinrin Mariam ti wọn ṣe leṣe, to si n gba omi sara. Lasiko ti BBC bẹ obinrin naa wo nijọba ibilẹ Odeda nilu Abeokuta, apa kan ori rẹ la ri ti wọn lẹ pilasita mọ oju ọgbẹ to wa lori rẹ. Mariam ni inu yara oun ni awọn janduku kan to jẹ ẹya Yoruba wa ka oun mọ, ti wọn si sa oun ni ọbẹ lori. Bi o tilẹ jẹ pe a gbiyanju lati ba Mariam, aya Seriki Fulani naa sọrọ, amọ ko le e sọrọ daadaa ju pe o darukọ rẹ fun wa lọ. Bakan naa la ri okun ti wọn ti sẹsẹ fa omi si ara obinrin naa lara. Ṣaaju ni BBC Yoruba ti laanfaani lati ba Seriki sọrọ lẹyin ikọlu to waye si Gaa wọn ni Igangan. Ninu alaye to ṣe, Seriki ni oun naa sa kuro ni ati pe ibudo ifarapamọ si lohun ati awọn eeyan oun wa, tawọn ti n ba wa sọrọ. Igbesẹ ileesẹ ọlọpaa ree lori wahala Igangan: Ileeṣẹ ọlọpaa ipinlẹ Oyo ninu atẹjade kan ti wọn fi sita, tan imọlẹ sohun to ṣẹlẹ ni Igangan. Atẹjade naa ti Fadeyi Olugbenga fọwọ si lorukọ Kọmisana ṣalaye pe, omi alaafia ilu daru lẹyin ti Sunday Igboho lọ si Igangan lọsan ọjọ Kejilelogun oṣu Kini. Sunday Igboho fulani ultimatum: Àwọn ará Kebbi àti Zamfara ló n jínígbé ní Oke Ogun- Serik Fadeyi ni lẹyin ti Igboho lọ tan lawọn janduku yabo aaye ibugbe awọn Fulani pẹlu nkan ija orisirisi ti wọn si dana sun ile. Nibi ikọlu yii, wọn ṣe awọn eeyan leṣe, to fi mọ ọlọpaa kan nibi to ti n ṣe iṣẹ rẹ Nitori bi nkan ti ṣe ri yii, Kọmisana ọlọpaa n parọwa si awọn araalu lati faaye gba alaafia, kawọn ọdọ si ma ṣe jẹ ki wọn lo wọn fi da ogun ẹlẹyamẹya silẹ Àwọn olùgbé ìlú Igangan níjọba ìbílẹ Ibarapa nípìnlẹ Oyo tí búra o, pé láí, àwọn kò le gbà kí Seriki Fulani, Abdulkadri Saliu pada wá sí ìlú Igangan. : Sunday Igboho: Àwọn olùgbé Igangan ní ó sàn káwọn kú, ju kí Seriki Fulani padà sílùú lọ 